รถหุ้มเกราะต้านทานทุ่นระเบิดและซุ่มโจมตี () หรือ เอ็มแรป (; ) เป็นคำที่ใช้เรียกยานพาหนะทางยุทธวิธีขนาดเบาของกองทัพสหรัฐ ซึ่งผลิตขึ้นโดยเป็นส่วนหนึ่งของโครงการเอ็มแรป ที่ออกแบบมาให้ทนต่อการโจมตีของระเบิดแสวงเครื่อง (IED) และการซุ่มโจมตีโดยเฉพาะ โครงการเอ็มแรปของกระทรวงกลาโหมสหรัฐได้เริ่มขึ้นใน ค.ศ. 2007 เพื่อตอบสนองต่อภัยคุกคามที่เพิ่มขึ้นของระเบิดแสวงเครื่องในช่วงสงครามอิรัก ตั้งแต่ ค.ศ. 2007 ถึง ค.ศ. 2012 โครงการเอ็มแรปได้กรีธาพลยานพาหนะดังกล่าวมากกว่า 12,000 คันในสงครามในอิรัก ตลอดจนสงครามในอัฟกานิสถาน